
ОБЩИНА ВАРНА


ОБЩИНСКО ПРЕДПРИЯТИЕ „КОМПЛЕКС ЗА ДЕТСКО ХРАНЕНЕ”




ОБЩИНА ВАРНА


ОБЩИНСКО ПРЕДПРИЯТИЕ „КОМПЛЕКС ЗА ДЕТСКО ХРАНЕНЕ”


МОТИВИ ЗА ПРИЕМАНЕ НА ПРАВИЛНИК ЗА ДЕЙНОСТТА НА ОП “КОМПЛЕКС ЗА ДЕТСКО ХРАНЕНЕ”

1. Причини, които налагат примането:
Направени препоръки от звено Вътрешен одит към Община Варна в одитен доклад №ВО-2318/У, съгласно които в правилника не са определени правата и задължениата на Директора на предприятието по отношение на предоставеното му общинско имущество, в съответствие с изискванията на чл.52, ал.4 от ЗОС. Въвеждане на текст в Правилника за определяне на броя порции/ваучери, които могат да се закупуват на ден за едно дете. Причина за изменението на Правилника за дейността е и коректно и точно изписване на нормативните изисквания в съответствие на които ОП „Комплекс за детско хранене“ извършва дейността си. Прецизиране на текстове, относно предмета на дейността на предприятието.
2. Целите, които се поставят: 

Приемането на измененият и допълнен Правилник за дейността на общинско предприятие „Комплекс за детско хранене“ осигурява максимална оперативност  и целесъобразност при вземане на управленски решения предвид спецификата на дейността на предприятието – за приготвяне, съхраняване и предоставяне на храна на деца от 10 месеца до 3 годишна възраст, която по качествен състав и технологична обработка отговаря на възрастовите особености на детския организъм и е структурирано, съгласно действащото законодателство.
3. Финансовите и други средства, необходими за прилагането на новата уредба:

Предложените изменения на разпоредби на Правилника за дейността на общинско предприятие „Комплекс за детско хранене“ не налагат необходимост от допълнителни финансови средства от бюджета на Община Варна.
4. Очакваните резултати от прилагането, включително финансовите, ако има такива:

Осигуряване на самостоятелност, максимална оперативност и целесъобразност при вземане на управленски решения, в резултат на което ще се предоставя храна на деца от 10 месеца до 3 годишна възраст, която по качествен състав и технологична обработка отговаря на възрастовите особености на детския организъм. Ясно определяне на правата и задълженията на Директора на предприятието по отношение на предоставеното му общинско имущество, в съответствие с изискванията на чл.52, ал.4 от ЗОС.
5. Анализ за съответствие с правото на Европейския съюз:
Проектът на Правилника за дейността на общинско предприятие „Комплекс за детско хранене“ е събразен и не противоречи на относимото действащо законодателство и правото на Европейския съюз и Европейската харата за местното самоуправление.

6. При изработването на проекта за приемане на Правилник за изменение и допълнение на Правилник за дейността на общинско предприятие „Комплекс за детско хранене“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е да бъдат изменени текстовете на разпоредбите, посочени подробно в сравнителната таблица за предлаганите изменения и допълнения, за което са представени мотиви.   

Принцип на обоснованост – приемане на Правилник за изменение и допълнение на Правилник дейността на общинско предприятие “„Комплекс за детско хранене” се обосновава с разпоредбите на чл. 21, ал. 1, т. 23 и ал. 2 от ЗМСМА, във връзка с чл. 52, ал. 3 и ал. 4 от Закона за общинската собственост, при спазване изискванията на чл. 11, ал. 3, чл. 15, ал. 1, чл. 18а, чл. 19, ал. 1, чл. 20, чл. 26 и чл. 28, ал. 1 от ЗНА и във връзка с чл. 75, чл. 76, чл. 77 и чл. 79 от АПК.

Принципите на предвидимост и откритост са спазени – проектът с мотивите и предварителната оценка на въздействието ще бъдат публикувани на Портала за обществени консултации и на официалния сайт на Община Варна за становища и предложения от заинтересованите лица.

Принцип на съгласуваност – чрез Портала за обществени консултации и сайта на Община Варна проектът с мотивите и предварителната оценка на въздействието публично са предоставени на заинтересованите лица, като към предложението за решение, представено пред Общински съвет – Варна, ще бъдат приложени всички приети предложения и становища.

Принцип на субсидиарност, пропорционалност и стабилност – предложеният за приемане на Правилник за изменение и допълнение на Правилник за дейността на общинско предприятие „Комплекс за детско хранене“ е в съответствие с нормативните актове от по-висока степен. 
С уважение,

ИНЖ. ИВЕЛИНА ГЕОРГИЕВА 
Директор на ОП „Комплекс за детско хранене“                
гр. Варна, бул. „Мария Луиза” 11

тел. +35952/ 820 910

op.kdh.vn@mail.bg

